CELEX: 32016D0588
Language: sk
Date: 2016-04-14 00:00:00
Title: Vykonávacie rozhodnutie Komisie (EÚ) 2016/588 zo 14. apríla 2016 o schválení technológie používanej v 12-voltových účinných alternátoroch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

16.4.2016   
            
            
               SK
            
            
               Úradný vestník Európskej únie
            
            
               L 101/25
            
         VYKONÁVACIE ROZHODNUTIE KOMISIE (EÚ) 2016/588
   zo 14. apríla 2016
   o schválení technológie používanej v 12-voltových účinných alternátoroch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Žiadosť predložená dodávateľom Valeo Equipments Electriques Moteur 3. novembra 2015 na schválenie vysokoúčinného alternátora Valeo s vysokoúčinným diódami a žiadosť predložená dodávateľom Robert Bosch GmbH 10. júna 2015 na schválenie účinného alternátora Bosch so synchronizovanými diódami MOS (MOS gated diodes – MGD) bola posúdená v súlade s článkom 12 nariadenia (ES) č. 443/2009, s vykonávacím nariadením Komisie (EÚ) č. 725/2011 (2) a technickými usmerneniami týkajúcimi sa vypracúvania žiadostí o schválenie inovačných technológií podľa nariadenia (ES) č. 443/2009.
            
         
               (2)
            
            
               Informácie poskytnuté v žiadostiach od dodávateľov Valeo a Bosch preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené. V dôsledku toho by sa účinné alternátory Valeo a Bosch mali schváliť ako inovačné technológie.
            
         
               (3)
            
            
               Vykonávacími rozhodnutiami 2013/341/EÚ (3), 2014/465/EÚ (4), (EÚ) 2015/158 (5), (EÚ) 2015/295 (6) a (EÚ) 2015/2280 (7) Komisia schválila šesť žiadostí týkajúcich sa technológií, ktoré prispievajú k zlepšeniu účinnosti alternátorov. Na základe skúseností získaných z posúdenia týchto žiadostí, ako aj žiadostí dodávateľov Valeo a Bosch, bolo úspešne a presvedčivo preukázané, že 12-voltový alternátor (12 V) s minimálnou účinnosťou v rozmedzí od 73,4 % do 74,2 % v závislosti od hnacej sústavy, a hmotnosťou nepresahujúcou hmotnosť referenčného alternátora o viac než maximálne 3 kg spĺňajú kritériá oprávnenosti uvedené v článku 12 nariadenia (ES) č. 443/2009 a vykonávacieho nariadenia (EÚ) č. 725/2011 a znižujú emisie CO2 o minimálne 1 g CO2/km v porovnaní s referenčným alternátorom s účinnosťou 67 %.
            
         
               (4)
            
            
               Preto je vhodné výrobcom poskytnúť možnosť certifikovať úspory CO2 z 12-voltových účinných alternátorov, ktoré spĺňajú tieto podmienky. Aby sa zaistilo, že na certifikáciu sa navrhnú len tie alternátory, ktoré spĺňajú tieto podmienky, výrobca by mal poskytnúť overovaciu správu od nezávislého overovacieho orgánu potvrdzujúcu súlad spolu so žiadosťou o certifikáciu predloženou orgánu pre typové schvaľovanie.
            
         
               (5)
            
            
               Ak orgán pre typové schvaľovanie zistí, že 12-voltový alternátor nespĺňa podmienky na certifikáciu, žiadosť o certifikáciu úspor by sa mala zamietnuť.
            
         
               (6)
            
            
               Je vhodné schváliť skúšobnú metódu na určenie úspor CO2 z 12-voltových účinných alternátorov.
            
         
               (7)
            
            
               Na účely určenia úspor CO2 z 12-voltového účinného alternátora je potrebné stanoviť referenčnú technológiu, na základe ktorej by sa mala účinnosť alternátora posúdiť. Na základe získaných skúseností je vhodné považovať 12-voltový alternátor so 67 % účinnosťou za referenčnú technológiu.
            
         
               (8)
            
            
               Úspory z 12-voltového účinného alternátora možno čiastočne preukázať skúškou uvedenou v prílohe XII k nariadeniu Komisie (ES) č. 692/2008 (8). Preto je nevyhnutné zabezpečiť, aby toto čiastočné krytie bolo v rámci skúšobnej metódy pre úspory CO2 z 12-voltových účinných alternátorov zohľadnené.
            
         
               (9)
            
            
               Na uľahčenie rozsiahlejšieho zavádzania 12-voltových účinných alternátorov do nových vozidiel by výrobca mal mať možnosť požiadať o certifikáciu úspor CO2 dosiahnutých niekoľkými 12-voltovými účinnými alternátormi prostredníctvom jednej žiadosti o certifikáciu. Je však potrebné zabezpečiť, aby sa v prípade využitia tejto možnosti použil mechanizmus, ktorý podporuje zavádzanie len tých alternátorov, ktoré poskytujú najvyššiu účinnosť.
            
         
               (10)
            
            
               Na účely určenia všeobecného kódu ekologickej inovácie, ktorý sa má používať v predmetnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (9), by sa mal špecifikovať individuálny kód, ktorý sa má používať pre uvedenú inovačnú technológiu pre 12-voltové účinné alternátory,
            
         PRIJALA TOTO ROZHODNUTIE:
   Článok 1
   Schválenie
   Technológia použitá vo vysokoúčinnom alternátore Valeo s vysokoúčinným diódami a účinnom alternátore Bosch so synchronizovanými diódami MOS (MOS gated diodes) sa schvaľuje ako inovačná technológia v zmysle článku 12 nariadenia (ES) č. 443/2009.
   Článok 2
   Žiadosť o certifikáciu úspor CO2
   
   1.   Výrobca môže požiadať o certifikáciu úspor CO2 z jedného alebo viacerých 12-voltových (V) účinných alternátorov určených na používanie vo vozidlách kategórie M1, ak spĺňa tieto podmienky:
   
               a)
            
            
               je to komponent používaný výlučne na nabíjanie batérie vozidla a napájanie elektrického systému vozidla pri prevádzke jeho spaľovacieho motora;
            
         
               b)
            
            
               hmotnosť účinného alternátora nepresahuje hmotnosť referenčného alternátora, ktorá je 7 kg, o viac ako 3 kg;
            
         
               c)
            
            
               účinnosť alternátora je aspoň:
               
                           i)
                        
                        
                           73,8 % v prípade vozidiel na benzínový pohon,
                        
                     
                           ii)
                        
                        
                           73,4 % v prípade vozidiel na benzínový pohon s turbodúchadlom,
                        
                     
                           iii)
                        
                        
                           74,2 % v prípade vozidiel na naftový pohon.
                        
                     
         2.   K žiadosti o certifikáciu úspor z jedného alebo viacerých účinných alternátorov sa pripája nezávislá overovacia správa, ktorou sa potvrdzuje, že alternátor alebo alternátory spĺňajú podmienky stanovené v odseku 1.
   3.   Orgán pre typové schvaľovanie zamietne žiadosť o certifikáciu, ak zistí, že jeden alebo viacero alternátorov nespĺňa podmienky stanovené v odseku 1.
   Článok 3
   Certifikácia úspor CO2
   
   1.   Zníženie emisií CO2 vyplývajúce z používania účinného alternátora uvedeného v článku 2 ods. 1 sa určuje metódou uvedenou v prílohe.
   2.   Ak výrobca žiada o certifikáciu úspor CO2 z viac ako jedného účinného alternátora uvedeného v článku 2 ods. 1 pre jednu verziu vozidla, orgán pre typové schvaľovanie určí, ktorý z testovaných alternátorov prináša najnižšie úspory CO2 a zaznamená najnižšiu hodnotu v príslušnej dokumentácii typového schvaľovania. Táto hodnota sa uvedie v osvedčení o zhode v súlade s článkom 11 ods. 2 vykonávacieho nariadenia (EÚ) č. 725/2011.
   Článok 4
   Kód ekologickej inovácie
   Kód ekologickej inovácie č. 17 sa uvedie v dokumentácii typového schvaľovania, v ktorej sa v súlade s článkom 11 ods. 1 vykonávacieho nariadenia (EÚ) č. 725/2011 odkazuje na toto rozhodnutie.
   Článok 5
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 14. apríla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
   
      (3)  Vykonávacie rozhodnutie Komisie 2013/341/EÚ z 27. júna 2013 o schválení alternátora Valeo Efficient Generation ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 179, 29.6.2013, s. 98).
   
      (4)  Vykonávacie rozhodnutie Komisie 2014/465/EÚ zo 16. júla 2014 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 a o zmene vykonávacieho rozhodnutia Komisie 2013/341/EÚ (Ú. v. EÚ L 210, 17.7.2014, s. 17).
   
      (5)  Vykonávacie rozhodnutie Komisie (EÚ) 2015/158 z 30. januára 2015 o schválení dvoch vysokoúčinných alternátorov spoločnosti Robert Bosch GmbH ako inovačnej technológie na znižovanie emisií CO 2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 26, 31.1.2015, s. 31).
   
      (6)  Vykonávacie rozhodnutie Komisie 2015/295/EÚ z 24. februára 2015 o schválení účinného alternátora MELCO GXi ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 53, 25.2.2015, s. 11).
   
      (7)  Vykonávacie rozhodnutie Komisie 2015/2280/EÚ zo 7. decembra 2015 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 322, 8.12.2015, s. 64).
   
      (8)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      (9)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         METODIKA NA STANOVENIE ÚSPOR CO2 DOSIAHNUTÝCH POMOCOU 12-VOLTOVÉHO ÚČINNÉHO ALTERNÁTORA
      
      1.   ÚVOD
      Na stanovenie úspor CO2, ktoré možno pripísať používaniu účinného alternátora vo vozidlách kategórie M1, je potrebné špecifikovať:
      
                  1.
               
               
                  skúšobné podmienky;
               
            
                  2.
               
               
                  skúšobné zariadenie;
               
            
                  3.
               
               
                  stanovenie účinnosti účinného alternátora a referenčného alternátora;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej chyby.
               
            
         Symboly, parametre a jednotky
      
      
         Symboly využívajúce latinku
      
      
                  
                     
               
               
                  –
               
               
                  úspory CO2 [g CO2/km]
               
            
                  CO2
                  
               
               
                  –
               
               
                  oxid uhličitý
               
            
                  CF
               
               
                  –
               
               
                  koeficient prepočtu (l/100 km) – (g CO2/km) [g CO2/l] podľa vymedzenia v tabuľke 3
               
            
                  h
               
               
                  –
               
               
                  frekvencia podľa vymedzenia v tabuľke 1
               
            
                  I
               
               
                  –
               
               
                  intenzita prúdu, pri ktorej sa vykonáva meranie [A]
               
            
                  m
               
               
                  –
               
               
                  počet meraní pri jednej vzorke
               
            
                  M
               
               
                  –
               
               
                  krútiaci moment [Nm]
               
            
                  n
               
               
                  –
               
               
                  počet otáčok [min– 1] podľa vymedzenia v tabuľke 1
               
            
                  P
               
               
                  –
               
               
                  výkon [W]
               
            
                  
                     
               
               
                  –
               
               
                  štandardná odchýlka účinnosti ekologicky inovačného alternátora [%]
               
            
                  
                     
               
               
                  –
               
               
                  štandardná odchýlka účinnosti ekologicky inovačného alternátora – stredná hodnota [%]
               
            
                  
                     
               
               
                  –
               
               
                  štandardná odchýlka pri celkových úsporách CO2 [g CO2/km]
               
            
                  U
               
               
                  –
               
               
                  skúšobné napätie, pri ktorom sa vykonávajú merania [V]
               
            
                  v
               
               
                  –
               
               
                  priemerná rýchlosť jazdy v novom európskom jazdnom cykle (NEDC) [km/h]
               
            
                  VPe
                  
               
               
                  –
               
               
                  spotreba skutočnej energie [l/kWh] podľa vymedzenia v tabuľke 2
               
            
                  
                     
               
               
                  –
               
               
                  citlivosť vypočítaných úspor CO2 vo vzťahu k účinnosti ekologicky inovačného alternátora
               
            
         Symboly využívajúce znaky gréckeho písma
      
      
                  Δ
               
               
                  –
               
               
                  rozdiel
               
            
                  η
               
               
                  –
               
               
                  účinnosť referenčného alternátora [%]
               
            
                  ηEI
                  
               
               
                  –
               
               
                  účinnosť účinného alternátora [%]
               
            
                  
                     
               
               
                  –
               
               
                  stredná hodnota účinnosti ekologicky inovačného alternátora v prevádzkovom bode i [%]
               
            
         Dolné indexy
      
      Index (i) sa vzťahuje na prevádzkový bod.
      Index (j) sa vzťahuje na meranie vzorky.
      
                  EI
               
               
                  –
               
               
                  ekologicky inovačné
               
            
                  m
               
               
                  –
               
               
                  mechanické
               
            
                  RW
               
               
                  –
               
               
                  reálne podmienky
               
            
                  TA
               
               
                  –
               
               
                  podmienky typového schvaľovania
               
            
                  B
               
               
                  –
               
               
                  referenčná hodnota
               
            2.   SKÚŠOBNÉ PODMIENKY
      Skúšobné podmienky musia spĺňať požiadavky stanovené v norme ISO 8854: 2012 (1).
      
         Skúšobné zariadenie
      
      Skúšobné zariadenie musí byť v súlade so špecifikáciami stanovenými v norme ISO 8854:2012.
      3.   MERANIA A STANOVENIE ÚČINNOSTI
      Účinnosť účinného alternátora sa určuje v súlade s normou ISO 8854:2012, s výnimkou prvkov uvedených v tomto odseku.
      Merania sa musia vykonať v rôznych prevádzkových bodoch i podľa vymedzenia v tabuľke 1. Intenzita prúdu alternátora sa vymedzuje ako polovica menovitého prúdu vo všetkých prevádzkových bodoch. Pri každej rýchlosti sa napätie a výstupný prúd alternátora musia udržiavať na konštantnej úrovni, s napätím na úrovni 14,3 V.
      
         Tabuľka 1
      
      
         Prevádzkové body
      
      
                  Prevádzkový bod
                  i
               
               
                  Čas pôsobenia
                  [s]
               
               
                  Počet otáčok
                  ni [min– 1]
               
               
                  Frekvencia
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Účinnosť sa vypočíta podľa vzorca 1.
      
         Vzorec 1
      
      
         
      Všetky merania účinnosti sa vykonávajú následne po sebe najmenej päťkrát (5). Priemer meraní sa musí vypočítať v každom prevádzkovom bode ().
      Účinnosť ekologicky inovačného alternátora (ηEI) sa vypočíta podľa vzorca 2.
      
         Vzorec 2
      
      
         
      Účinný alternátor vedie k úspore mechanickej energie v reálnych podmienkach (ΔPmRW) a podmienkach typového schvaľovania (ΔPmTA) podľa vzorca 3.
      
         Vzorec 3
      
      ΔPm = ΔPmRW – ΔPmTA
      
      Úspora mechanickej energie v reálnych podmienkach (ΔPmRW) sa pritom vypočíta podľa vzorca 4 a úspora mechanickej energie v podmienkach typového schvaľovania (ΔPmTA) podľa vzorca 5.
      
         Vzorec 4
      
      
         
      
         Vzorec 5
      
      
         
      kde
      
                  PRW
                  
               
               
                  :
               
               
                  požadovaný výkon v reálnych podmienkach [W], čiže 750W
               
            
                  PTA
                  
               
               
                  :
               
               
                  požadovaný výkon v podmienkach typového schvaľovania [W], čiže 350 W
               
            
                  ηB
                  
               
               
                  :
               
               
                  účinnosť referenčného alternátora [%], čiže 67 %
               
            
         Výpočet úspor CO2
         
      
      Úspory CO2 účinného alternátora sa vypočítajú podľa tohto vzorca:
      
         Vzorec 6
      
      
         
      kde
      
                  v
               
               
                  :
               
               
                  priemerná rýchlosť jazdy v novom európskom jazdnom cykle (NEDC) [km/h], čiže 33,58 km/h
               
            
                  VPe
                  
               
               
                  :
               
               
                  je spotreba skutočnej energie uvedená v tejto tabuľke 2
                  
                     Tabuľka 2
                  
                  
                     Spotreba skutočnej energie
                  
                  
                              Druh motora
                           
                           
                              Spotreba skutočnej energie (VPe)
                              [l/kWh]
                           
                        
                              Benzínový
                           
                           
                              0,264
                           
                        
                              Benzínový s turbodúchadlom
                           
                           
                              0,280
                           
                        
                              Naftový
                           
                           
                              0,220
                           
                        
            
                  CF
               
               
                  :
               
               
                  je faktor uvedený v tejto tabuľke 3
                  
                     Tabuľka 3
                  
                  
                     Koeficient prepočtu paliva
                  
                  
                              Typ paliva
                           
                           
                              Koeficient prepočtu (l/100 km) – (g CO2/km) (CF)
                              [g CO2/l]]
                           
                        
                              Benzín
                           
                           
                              2 330 
                           
                        
                              Nafta
                           
                           
                              2 640 
                           
                        
            
         Výpočet štatistickej chyby
      
      Štatistické chyby vo výsledkoch skúšobnej metódy spôsobené meraniami je potrebné kvantifikovať. Za každý prevádzkový bod sa štandardná odchýlka vypočíta podľa tohto vzorca:
      
         Vzorec 7
      
      
         
      Štandardná odchýlka hodnoty účinnosti účinného alternátora () sa vypočíta podľa vzorca 8:
      
         Vzorec 8
      
      
         
      Štandardná odchýlka účinnosti alternátora () vedie k chybe v hodnote úspor CO2 (). Uvedená chyba sa vypočíta podľa vzorca 9:
      
         Vzorec 9
      
      
         
      
         Štatistický význam
      
      Pre každý typ, variant a verziu vozidla s namontovaným účinným alternátorom je potrebné preukázať, že chyba v hodnote úspor CO2 vypočítaná podľa vzorca 9 nie je väčšia ako rozdiel medzi celkovými úsporami CO2 a minimálnou prahovou hodnotou úspor emisií uvedenou v článku 9 ods. 1 vykonávacieho nariadenia (EÚ) č. 725/2011 (pozri vzorec 10).
      
         Vzorec 10
      
      
         
      kde:
      
                  MT
               
               
                  :
               
               
                  Minimálna prahová hodnota [gCO2/km], ktorá je 1 gCO2/km
               
            
         Skúšobná a hodnotiaca správa
      
      Správa obsahuje:
      
                  —
               
               
                  model a hmotnosť skúšaných alternátorov
               
            
                  —
               
               
                  opis zariadenia
               
            
                  —
               
               
                  výsledky skúšok (namerané hodnoty)
               
            
                  —
               
               
                  vypočítané výsledky a zodpovedajúce vzorce
               
            
         Účinný alternátor na montáž do vozidiel
      
      Orgán pre typové schvaľovanie má potvrdiť úspory CO2 na základe meraní v prípade účinného alternátora a referenčného alternátora s použitím skúšobnej metódy uvedenej v tejto prílohe. Ak je hodnota úspor CO2 pod prahovou hodnotou uvedenou v článku 9 ods. 1, uplatňuje sa článok 11 ods. 2 druhý pododsek vykonávacieho nariadenia (EÚ) č. 725/2011.
      
         (1)  ISO 8854:2012 Cestné vozidlá. Alternátory s regulátormi. Metódy skúšania a všeobecné požiadavky. Referenčné číslo ISO 8854:2012, vydané 1. júna 2012.